Blaze7451/Wiki-th-20250601 huggingface dataset:
สุข สูงสว่าง

สุข สูงสว่าง ภาพที่เจ้าตัวชอบมากที่สุด
สุข สูงสว่าง ถ่ายคู่กับ เนตร สูงสว่าง พี่ชาย
นายสุข สูงสว่าง (พ.ศ. 2475 - 13 มกราคม พ.ศ. 2550) ผู้ก่อตั้งกลุ่มธุรกิจหนังสือดวงกมล ประกอบด้วยร้านหนังสือดวงกมล สำนักพิมพ์ดวงกมล (D.K. Book House) เป็นผู้นำเข้าตำราภาษาอังกฤษ และผู้จัดพิมพ์หนังสือและตำราวิชาการเป็นภาษาไทยเป็นจำนวนมาก เป็นผู้ก่อตั้งนิตยสาร โลกหนังสือ เมื่อ พ.ศ. 2520 เป็นผู้ก่อตั้งร้านหนังสือดวงกมล สาขาซีคอนสแควร์ ซึ่งเป็นร้านหนังสือที่ใหญ่ที่สุดในประเทศไทย และมีแนวความคิดที่จะตั้งเมืองหนังสือ ที่อำเภอพยุหะคีรี จังหวัดนครสวรรค์ ให้เป็นแหล่งซื้อขายหนังสือที่ใหญ่ที่สุด และสร้างหมู่บ้านนักเขียนนานาชาติ ที่อำเภอบ่อพลอย จังหวัดกาญจนบุรี แต่โครงการล้มเลิกไป เนื่องจากปัญหาเศรษฐกิจ เมื่อ พ.ศ. 2540 
ชีวิตส่วนตัวชื่นชอบการดื่มไวน์เป็นอย่างมาก เคยเปิดร้านขายไวน์ อยู่ใกล้กับร้านขายหนังสือ ที่ซีคอนสแควร์ ชื่อ กระท่อมไวน์ของนายสุข   
สุข สูงสว่าง สมรสกับ คริสติน สูงสว่าง ชาวเยอรมัน มีบุตรสาวชื่อ ไมลิน สูงสว่าง ระยะหลังมีปัญหาครอบครัวจึงแยกทางกัน และมีปัญหาฟ้องร้องเรื่องหนี้สิน และเรื่องธุรกิจ กับทางครอบครัวผู้ร่วมก่อตั้งร้านหนังสือดวงกมลมาด้วยกัน
สุข สูงสว่าง ล้มป่วยด้วยโรคเส้นเลือดในสมองแตก เป็นเวลาหลายปี จนกระทั่งเสียชีวิตเมื่อวันที่ 13 มกราคม พ.ศ. 2550 ที่โรงพยาบาลพหลพยุหเสนา อำเภอเมือง จังหวัดกาญจนบุรี

**แหล่งข้อมูลอื่น**
 http://www.thaidk.com/mr.suk.html- http://www.thaidk.com/sukbio.html- http://www.midnightuniv.org/midnightuniv/newpage11.htm- http://www.nationweekend.com/2006/05/05/NW16_663.php date=2007-01-29 - http://www.matichon.co.th/khaosod/khaosod_detail.php?s_tag=03soc02240150&day=2007/01/24
หมวดหมู่:นักธุรกิจชาวไทย
เสาว์ บุญเสนอ

เสาว์ บุญเสนอ (3 พฤษภาคม พ.ศ. 2452 - 26 ธันวาคม พ.ศ. 2544) นักประพันธ์ บรรณาธิการหนังสือ เพลินจิตต์ ประมวลวัญ และ ประมวลสาร เป็นเจ้าของนามปากกา ส. บุญเสนอ
เสาว์ บุญเสนอ เกิดที่ตำบลเกาะเรียน อำเภอพระนครศรีอยุธยา จังหวัดพระนครศรีอยุธยา เข้าเรียนที่โรงเรียนวัดราชาธิวาสเมื่อ พ.ศ. ๒๔๖๑ เลขประจำตัว ๑๐๑ แต่ไปจบมัธยมแปดจากโรงเรียนวัดเบญจมบพิตร เนื่องจากสมัยนั้นโรงเรียนวัดราชาธิวาสเปิดสอนแค่มัธยมต้น เริ่มทำงานเป็นนักเรียนช่างรถไฟ เป็นคนส่งฟืนหัวจักรของกรมรถไฟหลวง เมื่อ พ.ศ. 2468 ขณะอายุ 16 ปี จากนั้นจึงสมัครเป็นศิษย์การบิน ของกองทัพอากาศไทย
เสาว์เริ่มงานประพันธ์โดยเขียนเรื่องส่งไปลงตามหนังสือพิมพ์ต่างๆ เช่น สมานมิตรบันเทิง สารานุกูล ต. เง็กชวน  เริ่มมีชื่อเสียงจากเรื่อง สายแดง ได้รับตีพิมพ์ในหนังสือพิมพ์เดลิเมล์รายวัน 
เสาว์ บุญเสนอ มีผลงานแปลบทภาพยนตร์ภาษาต่างประเทศเพื่อใช้ในการพากย์เสียงภาษาไทยเป็นจำนวนมาก เขาเป็นผู้ตั้งชื่อภาษาไทยให้กับภาพยนตร์ เจมส์ บอนด์ ว่า พยัคฆ์ร้าย 007
เสาว์ บุญเสนอ สมรสกับ  นางศรีสุดา บุญเสนอ  ระยะหลัง ก่อนจะเสียชีวิต มีผลงานเขียนในนิตยสาร โลกหนังสือ และ ต่วย'ตูน
หมวดหมู่:นักเขียนชาวไทย
2544
หมวดหมู่:บุคคลจากอำเภอพระนครศรีอยุธยา
หมวดหมู่:นักหนังสือพิมพ์ชาวไทย
หมวดหมู่:บรรณาธิการหนังสือพิมพ์
หมวดหมู่:บุคคลจากโรงเรียนมัธยมวัดเบญจมบพิตร
รายชื่อภาพยนตร์ไทย พ.ศ. 2550

รางวัลภาพยนตร์ไทยประจำปี พ.ศ. 2550/2007
รายชื่อภาพยนตร์ไทย ที่ออกฉายครั้งแรกในปี พ.ศ. 2550/2007 เรียงตามวันฉาย

**อ้างอิง**
  ภาพยนตร์ไทยปี 2550- http://www.pantip.com/cafe/chalermthai/release/release-2007.html
2550
หมวดหมู่:ภาพยนตร์ไทยที่ออกอากาศตั้งแต่ปี พ.ศ. 2550
ตะวันออกไกล

ตะวันออกไกล
ตะวันออกไกล (Far East) ในความหมายที่จำกัดหมายถึงพื้นที่ซึ่งประกอบด้วยประเทศทางด้านตะวันออกของทวีปเอเชีย ได้แก่ เอเชียตะวันออก และเอเชียตะวันออกเฉียงใต้ แต่ในความหมายที่กว้างขึ้นมักหมายรวมถึงอาเซียนและบางส่วนของเอเชียใต้
ในทางประวัติศาสตร์ ชาติมหาอำนาจในยุโรปเมื่อคริสต์ศตวรรษที่ 19 เรียกดินแดนแถบนี้และกลุ่มเกาะในมหาสมุทรแปซิฟิกว่าตะวันออกไกลเนื่องจากอยู่ห่างไกลจากอาณาจักรของตนไปทางทิศตะวันออก

**ดูเพิ่ม**
 ตะวันตกไกล- เอเชียตะวันออก- เอเชียใต้- เอเชียตะวันออกเฉียงใต้

**อ้างอิง**
  Columbia Encyclopedia, Sixth Edition date=2007-10-17 
*https://en.wikipedia.org/wiki/Far_East
หมวดหมู่:ทวีปเอเชีย
นาฬิกาอะตอม

นาฬิกาอะตอม
นาฬิกาอะตอม ออกแบบโดย  Britain's National Physical Laboratory  ในปี ค.ศ. 1955  โดยธาตุ  Caesium-133  จะถูกให้ความร้อนในเตาควบคุมทำให้อะตอมที่มีความเร็วสูงวิ่งผ่านแม่เหล็กอะตอมที่สามารถดูดกลืนพลังงานได้  เมื่อผ่านคลื่น microwave  จะปลดปล่อยพลังงานออกมาที่ความถี่ 9,192,631,770 รอบต่อวินาที  
อะตอมบางส่วน ที่ปลดปล่อยพลังงานออกมา จะเคลื่อนที่ผ่านต่อไปยังแม่หล็ก ก่อนจะถึงตัวดักจับ (Detectors) ซึ่งจะวัดพลังงานที่ได้ ไปปรับเพิ่มค่าความถี่ของ Microwave จนกว่าค่าความถี่ของ Microwave จะเท่ากับ ความถี่ในการปลดปล่อยพลังงานของ Caesium-133 ซึ่งจะทำให้ Detectors วัดพลังงานได้สูงสุด ซึ่งความถี่จะมีค่าคงที่
ต่อมาในปี ค.ศ. 1967 ในการประชุมเรื่องมาตรฐานหน่วยวัด ได้มีการกำหนดให้ 1 วินาที เท่ากับ ช่วงเวลา ที่ Caesium-133 รับ และปลดปล่อยพลังงาน ในการเปลี่ยนระดับสถานะครบ 9,192,631,770 รอบ ซึ่งกลายมาเป็นหน่วยมาตรฐานเวลา ในระบบ SI ในปัจจุบัน (เวลาอะตอมระหว่างประเทศ)

**แหล่งข้อมูลอื่น**
  นาฬิกาอะตอม date=2007-09-27  จากเว็บฟิสิกส์ราชมงคล
หมวดหมู่:นาฬิกา
หมวดหมู่:ฟิสิกส์
คอปติกออร์ทอดอกซ์

วิหารของศาสนาคริสต์คอปติกในอียิปต์
คริสตจักรคอปติกออร์ทอดอกซ์แห่งอะเล็กซานเดรีย (คอปติก: Ϯⲉⲕ̀ⲕⲗⲏⲥⲓⲁ ̀ⲛⲣⲉⲙ̀ⲛⲭⲏⲙⲓ ̀ⲛⲟⲣⲑⲟⲇⲟⲝⲟⲥ ti.eklyseya en.remenkimi en.orthodoxos ente alexandhrias; Coptic Orthodox Church of Alexandria) เป็นคริสตจักรที่ใหญ่ที่สุดในประเทศอียิปต์และภูมิภาคตะวันออกกลาง เป็นส่วนหนึ่งของนิกายออเรียนทัลออร์ทอดอกซ์ซึ่งแยกออกมาจากนิกายอีสเทิร์นออร์ทอดอกซ์หลังการสังคายนาแห่งแคลซีดันในปี ค.ศ. 451 เพราะความขัดแย้งกันเรื่องคริสตวิทยา ประเด็นที่ทำให้เกิดศาสนเภทนี้ยังเป็นที่ถกเถียงกันอยู่ว่ามาจากประเด็นใดแน่ แต่โดยทั่วไปเกี่ยวกับเรื่องธรรมชาติของพระคริสต์ แม้คริสตจักรนี้จะมีศูนย์กลางอยู่ที่ประเทศอียิปต์ แต่ก็มีศาสนิกชนอยู่ทั่วโลก เชื่อกันว่านักบุญมาระโกผู้นิพนธ์พระวรสารและอัครทูตเป็นผู้ก่อตั้งคริสตจักรนี้ราวกลางคริสต์ศตวรรษที่ 1 (ประมาณ ค.ศ. 45) ประมุของค์ปัจจุบันของคริสตจักรมีสมณศักดิ์เป็น "พระสันตะปาปาแห่งอะเล็กซานเดรียและอัครบิดรแห่งแอฟริกาทั้งปวง ณ สันตะสำนักแห่งนักบุญมาระโก"
ในปี ค.ศ. 2012 มีชาวอียิปต์ถึงร้อยละ 10 นับถือนิกายนี้ และนิกายนี้ยังเป็นนิกายเดียวที่ยังคงใช้ภาษาอียิปต์เป็นภาษาทางศาสนา

**ในประเทศไทย**
สำหรับในประเทศไทย ทางคริสตจักรคอปติกออร์ทอดอกซ์แห่งอเล็กซานเดรียได้เข้ามาเผยแผ่ศาสนาในไทยตั้งแต่ ค.ศ. 2004 ภายใต้การกำกับของบิชอปแดเนียลแห่งมุขมณฑลซิดนี่ย์และพื้นที่ในสังกัด (Diocese of Sydney & Affiliated Regions) ประเทศออสเตรเลีย มีโบสถ์ 2 แห่ง ได้แก่ 
# โบสถ์นักบุญมาระโกและนักบุญจอร์จ (บางกะปิ,กรุงเทพฯ) 
# โบสถ์นักบุญยากอบอัครสาวก (สังขละบุรี,กาญจนบุรี) ซึ่งได้เปิดเป็นสถานรับเลี้ยงเด็กกำพร้าอีกด้วย

**อ้างอิง**

**ข้อมูลเพิ่มเติม**
 ออเรียนทัลออร์ทอดอกซ์
หมวดหมู่:นิกายในศาสนาคริสต์
หมวดหมู่:ก่อตั้งในคริสต์ศตวรรษที่ 5
หมวดหมู่:ศาสนาคริสต์ในประเทศอียิปต์
บังกะโล

บังกะโล (बुन्गलोव; bungalow) มีชื่อเรียกอีกอย่างหนึ่งว่าสถานที่ตากอากาศ ซึ่งก็คือห้องพักที่มีราคาถูกสำหรับให้นักท่องเที่ยวหรือ นักเดินทางได้เข้าไปพัก ซึ่งบังกะโลนั้นเมื่อเที่ยบกับ โรงแรมแล้วจะไม่มีเครื่องอำนวยความสะดวกหรือความหรูหราทันสมัยเหมือนกับโรงแรม บังกะโลจะเน้นความเป็นธรรมชาติมากที่สุด บังกะโลส่วนมากจะตั้งอยู่ใกล้กับแหล่งท่องเที่ยวธรรมชาติ เช่น สถานที่ท่องเที่ยวที่ติดชายทะเล ตามแนวชายเขา นอกจากนั้น ยังใช้เรียกแทนที่พักขนาดเล็ก
หมวดหมู่:โรงแรม
หมวดหมู่:การท่องเที่ยว
หมวดหมู่:แหล่งที่อยู่
รายพระนามพระมหากษัตริย์สเปน

รายพระนามพระมหากษัตริย์สเปน

**ราชวงศ์ฮาพส์บวร์คหรือราชวงศ์ออสเตรีย**
ราชวงศ์ฮาพส์บวร์ค หรือ อับส์บูร์โก (House of Habsburg; Habsburgo)  เป็นราชวงศ์ที่สืบทอดมาจากราชวงศ์ของจักรวรรดิโรมันอันศักดิ์สิทธิ์ (Holy Roman Empire)  ซึ่งพระเจ้าการ์โลสที่ 1 แห่งสเปนนั้นก็ทรงเป็นจักรพรรดิโรมันอันศักดิ์สิทธิ์ด้วย แต่ในประเทศสเปนจะไม่ใช้คำนำหน้าพระนามว่าพระจักรพรรดิ  

**ราชวงศ์บูร์บง**
พระเจ้าการ์โลสที่ 2 ทรงไม่มีรัชทายาท หลังจากที่พระองค์ได้เสด็จสวรรคตลง บัลลังก์สเปนได้ส่งผ่านไปยังพระเจ้าเฟลิเปที่ 5 ซึ่งเป็นพระราชนัดดาในพระเจ้าหลุยส์ที่ 14 แห่งฝรั่งเศสราชวงศ์บูร์บง


**ราชวงศ์โบนาปาร์ต**
กษัตริย์เพียงพระองค์เดียวแห่งราชวงศ์โบนาปาร์ตหรือโบนาปาร์เต (Bonaparte) จากฝรั่งเศสนี้คือพระเจ้าโฆเซที่ 1 ซึ่งเป็นพระเชษฐาในจักรพรรดินโปเลียนที่ 1 แห่งฝรั่งเศสและกษัตริย์แห่งเมืองเนเปิลส์ ประเทศอิตาลี

**ราชวงศ์บูร์บง (ฟื้นฟูครั้งแรก)**

**ราชวงศ์ซาวอย**
กษัตริย์เพียงพระองค์เดียวแห่งราชวงศ์ซาวอยหรือซาโบยา (Savoy; Saboya) นี้คือ สมเด็จพระเจ้าอะมาเดโอที่ 1 

**สาธารณรัฐสเปนครั้งที่ 1**
สาธารณรัฐสเปนที่ 1 ดำเนินอยู่ในช่วงปี พ.ศ. 2416 (ค.ศ. 1873) ถึง พ.ศ. 2417 (ค.ศ. 1874)

**ราชวงศ์บูร์บง (ฟื้นฟูครั้งที่ 2)**
พระมหากษัตริย์ภายใต้รัฐธรรมนูญ 

**สาธารณรัฐสเปนที่ 2**
สาธารณรัฐสเปนที่ 2 ดำเนินอยู่ในช่วงปี พ.ศ. 2474 (ค.ศ. 1931) ถึง พ.ศ. 2482 (ค.ศ. 1939)

**เผด็จการนายพลฟรันซิสโก ฟรังโก**
นายพลฟรันซิสโก ฟรังโก ได้ปกครองประเทศสเปนทั้งประเทศตั้งแต่วันที่ 1 เมษายน พ.ศ. 2482 (ค.ศ. 1939) จนถึงการเสียชีวิตของเขาเมื่อวันที่ 20 พฤศจิกายน พ.ศ. 2518 (ค.ศ. 1975) ในปี พ.ศ. 2490 (ค.ศ. 1947) นายพลฟรังโกได้ประกาศว่าจะฟื้นฟูระบอบราชาธิปไตยขึ้น แต่ในขณะนั้นเขายังไม่อนุญาตให้ อินฟันเตฆวน เคานต์แห่งบาร์เซโลนา (Infante Juan, Count of Barcelona) ขึ้นเสวยราชย์ ในปี พ.ศ. 2512 (ค.ศ. 1969) นายพลฟรังโกได้แถลงให้ทราบโดยทั่วว่า หากตนสิ้นชีวิตไปแล้ว เจ้าชายฆวนจะทรงเป็นผู้สืบทอดจากเขา และเมื่อเขาได้เสียชีวิตลง เจ้าชายฆวน การ์โลสก็ได้ทรงขึ้นเป็นพระมหากษัตริย์แห่งประเทศสเปนต่อมาจนถึงวันที่ 19 มิถุนายน 2557 ด้านขวาคือตรานายพลฟรันซิสโก

**ราชวงศ์บูร์บง (ฟื้นฟูครั้งที่ 3)**

**อ้างอิง**
สเปน

หมวดหมู่:ประวัติศาสตร์สเปน
หมวดหมู่:วงศ์ปลาหมอสี

ไฟล์:Altum.jpg|thumb|150px|ปลาเทวดาอัลตั้ม (Pterophyllum altum)
หมวดหมู่:การเลี้ยงปลา
หมอสี
หมวดหมู่:ปลาตู้
หมวดหมู่:อันดับย่อยปลานกขุนทอง
แป้นพิมพ์แบบดีโวแร็ค

แป้นพิมพ์แบบดีโวแร็ค
แป้นพิมพ์แบบดีโวแร็ค audio=En-us-Dvorak.ogg เป็นรูปแบบแป้นพิมพ์ สำหรับภาษาอังกฤษ ที่ได้รับการจดสิทธิบัตรในปี 1936 โดย August Dvorak และพี่เขยของเขา William Dealey ซึ่งเป็นแป้นพิมพ์ทางเลือกที่รวดเร็วและถูกหลักสรีรศาสตร์ มากกว่ารูปแบบ QWERTY (รูปแบบแป้นพิมพ์มาตรฐานโดยพฤตินัย) ผู้นิยมดีโวแร็คอ้างว่าแบบนี้ลดการเคลื่อนไหวนิ้ว ช่วยลดข้อผิดพลาด เพิ่มความเร็วในการพิมพ์ ลดอาการบาดเจ็บจากความเครียดซ้ำๆ บ้างก็อ้างว่าสบายกว่า QWERTY   
ดีโวแร็คไม่ได้มาแย่งตำแหน่ง QWERTY อันเป็นรูปแบบแป้นพิมพ์ที่พบบ่อยที่สุด โดยมีเหตุผลที่ชัดเจนที่สุดคือ QWERTY ได้รับความนิยมเมื่อ 60 ปีก่อน ดีโวแร็คถือกำเนิดขึ้น และข้อดีของดีโวแร็คยังเป็นที่ถกเถียงกันอยู่และค่อนข้างน้อย อย่างไรก็ตามระบบปฏิบัติการสมัยใหม่ส่วนใหญ่ (เช่น Windows,  macOS, Linux, iOS, Android, ChromeOS และ BS ) อนุญาตให้ผู้ใช้สลับไปใช้แป้นพิมพ์แบบดีโวแร็ค สามารถเลือกเค้าโครงเพื่อใช้กับแป้นพิมพ์ฮาร์ดแวร์ใดก็ได้ โดยไม่คำนึงถึงตัวอักษรใดๆ ที่พิมพ์อยู่บนแป้นพิมพ์ทางกายภาพ
การปรับเปลี่ยนหลายอย่างได้รับการออกแบบโดยทีมงานที่กำกับโดย ดีโวแร็คหรือโดย ANSI รูปแบบต่างๆ เหล่านี้เรียกรวมกันหรือเรียกแยกกันว่า แป้นพิมพ์ดีโวแร็คแบบง่าย (Dvorak Simplified Keyboard), แป้นพิมพ์แบบอเมริกันแบบง่าย (American Simplified Keyboard) หรือเรียกง่ายๆ ว่า แป้นพิมพ์แบบง่าย (Simplified Keyboard) แต่รูปแบบเหล่านี้ทั้งหมดเป็นที่รู้จักโดยทั่วไปในชื่อ แป้นพิมพ์ดีโวแร็ค (Dvorak keyboard หรือ Dvorak layout)

**อ้างอิง**

**แหล่งข้อมูลอื่น**
  DvZine.org - นิตยสารสิ่งพิมพ์และเว็บคอมมิคที่สนับสนุน ดีโวแร็คและสอนความเป็นมาของมัน-  หลักสูตรพื้นฐานใน Dvorak date=November 16, 2004 – โดย แดน วู้ด-  ดีโวแร็คในแบบของคุณ โดย แดน วู้ด และ Marcus Hayward-  – การเปรียบเทียบรูปแบบแป้นพิมพ์ที่เหมาะสมที่สุดทั่วไป รวมถึง Dvorak-  ดีโวแร็คโปรแกรมเมอร์ – รูปแบบหนึ่งของแป้นพิมพ์แบบดีโวแร็ค สำหรับโปรแกรมเมอร์โดย Roland Kaufmann
หมวดหมู่:สิ่งประดิษฐ์ของสหรัฐ
หมวดหมู่:การยศาสตร์
หมวดหมู่:ผังแป้นพิมพ์
คำนำหน้าสัญญาณเรียกขานของประเทศ

สหภาพโทรคมนาคมระหว่างประเทศ หรือ ITU ได้กำหนดคำนำหน้าสัญญาณเรียกขาน หรือ Prefix สำหรับสถานีวิทยุและสถานีโทรทัศน์ทุกชนิด ซึ่งเป็นข้อตกลงระหว่างประเทศที่จะเข้าใจได้อย่างตรงกัน สัญญาณเรียกขานนั้นเป็นการผสมกันระหว่างตัวหนังสือและตัวเลข ซึ่งแต่ละประเทศต้องกำหนดให้ขึ้นต้นด้วยคำนำหน้าสัญญาณเรียกขานที่กำหนดมาสำหรับประเทศนั้นๆ และในแต่ละประเทศก็อาจมีวิธีการกำหนดสัญญาณเรียกขานให้กับผู้ใช้ที่อาจแตกต่างกันออกไป เช่น ประเทศไทย มีคำนำหน้าสัญญาณเรียกขานคือ HS และ E2 โดยมีข้อกำหนดว่า ตัวหนังสือที่ตามมาจะเป็นเลขบอกเขต 0 - 9 และตัวหนังสือต่อจากตัวเลขถ้ากำหนดให้เป็นตัวหนังสือตัวเดียวจะใช้สำหรับุคคลสำคัญของประเทศ หรือถ้ากำหนดให้มีตัวหนังสือตาม 2 ตัวและขึ้นต้นด้วยตัวอักษร A เช่น HS0AC จะสำรองให้สถานีกรณีพิเศษ เช่น สถานนีควบคุมข่ายประจำจังหวัด สถานีของชมรมหรือสมาคม (Club Station) และสถานีชั่วคราวเฉพาะกิจ

**สัญญาณเรียกขานสมมุติ**
สัญญาณเรียกขานต่อเป็นนี้จะไม่ถูกนำมาใช้กำหนดให้กับประเทศต่างๆ หรืออาจนำมาเป็นตัวอย่าง หรือกำหนดให้กับดินแดนสมมุติที่ยังไม่ได้เป็นประเทศ- A0-A1- C0-C1- D0-D1- E0-E1- H0-H1- H5- E6-E9- Q ตัวหนังสือใด ๆ (ไม่กำหนดให้ขึ้นตั้นด้วยอักษร Q เพื่อป้องกันการสับสนกับ Q Codes)- O0-O9- J0-J1- L0-L1- P0-P1- J9- 0 ตัวหนังสือใด ๆ (ไม่กำหนดให้ขึ้นต้นด้วยเลข ศูนย์-0)- S0-S1 มีนักวิทยุสมัครเล่นไปออกอากาศในเวสเทิร์นสะฮารา ได้ใช้ "S0" อย่างไม่เป็นทางการ- T0-T1- V0-V1- V9- Y0-Y1- Z0-Z1- X0-X9- Z4-Z9- 1 ตัวหนังสือใด ๆ (ไม่กำหนดให้ขึ้นต้นด้วยตัวเลข หนึ่ง-1 มีนักวิทยุสมัครเล่นออกอากาศในสำนักงานใหญ่ของ Knights of Malta ในกรุงโรม ได้ใช้  "1A0" อย่างไม่เป็นทางการ- 30-39- 40-49- 50-59- 60-69- 70-79- 80-89- 90-99

**ตารางคำนำหน้าสัญญาณเรียกขานของประเทศ**

**อ้างอิง**

**แหล่งข้อมูลอื่น**
  ITU table of international callsigns
หมวดหมู่:วิทยุสมัครเล่น
สลาฟ (แก้ความกำกวม)

สลาฟ อาจหมายถึง- ชาวสลาฟ หรือ กลุ่มชนที่พูดภาษาสลาวิก (Slavic languages) ซึ่งเป็นสาขาหนึ่งของชนอินโด-ยูโรเปียนที่อาศัยอยู่ในยุโรป- กลุ่มภาษาสลาฟ หรือ สลาวิก (Slavic languages)- สลาฟ (เกมไพ่) แผลงมาจากคำว่า "slave" (สเลฟ) ในภาษาอังกฤษ
แม่แบบ:ตำแหน่งซีริลลิก

== คำอธิบาย**
แม่แบบนี้ใช้สำหรับแสดงตารางตำแหน่งตัวอักขระของอักษรซีริลลิก ค่าที่ต้องใส่มีทั้งหมด 9 ตัวตามลำดับดังนี้
# ประเภทชุดอักษร โดยใส่ c เมื่อเป็นอักษรปกติ หรือใส่ u เมื่อเป็นอักษรเฉพาะของภาษายูเครน
# เลขฐานสิบของยูนิโคด ของอักษรตัวใหญ่
# เลขฐานสิบของยูนิโคด ของอักษรตัวเล็ก
# เลขฐานสิบของ ISO 8859-5 ของอักษรตัวใหญ่ (ถ้าไม่มีให้ว่างไว้)
# เลขฐานสิบของ ISO 8859-5 ของอักษรตัวเล็ก (ถ้าไม่มีให้ว่างไว้)
# เลขฐานสิบของ KOI8 หรือ KOI8-U (ขึ้นอยู่กับ c หรือ u) ของอักษรตัวใหญ่ (ถ้าไม่มีให้ว่างไว้)
# เลขฐานสิบของ KOI8 หรือ KOI8-U (ขึ้นอยู่กับ c หรือ u) ของอักษรตัวเล็ก (ถ้าไม่มีให้ว่างไว้)
# เลขฐานสิบของ Windows-1251 ของอักษรตัวใหญ่ (ถ้าไม่มีให้ว่างไว้)
# เลขฐานสิบของ Windows-1251 ของอักษรตัวเล็ก (ถ้าไม่มีให้ว่างไว้)
ซึ่งตัวเลขต่างๆ เหล่านี้สามารถดูได้จากหน้าภาษาอังกฤษ ของตัวอักษรนั้นๆ ตัวอย่างการใช้

**แม่แบบ**
}}{} |
อักษรตัวเล็กตัวเล็ก  {}  

}}
}
แม่แบบ:Floor/doc

:The documentation of this template is transcluded from แม่แบบ:Floor/doc.:This is the documentation of แม่แบบ:Floor.
Implements the mathematical floor function, i.e. returns the input value if it is an integer, otherwise returns the largest integer below the input value.
For positive numbers, the decimals will be simply dropped. For negative numbers, it will also truncate the displayed decimals but the integer part of the absolute value displayed is incremented. This is the mathematical definition of the IEEE rounding mode toward minus infinite.
 Usage
 Floor|value
 Examples- Floor3.9 = 3.9.- Floor3.5 = 3.5.- Floor3.1 = 3.1.- Floor3.0 = 3.0.- Floor1.0 = 1.0.- Floor0.9 = 0.9.- Floor0.5 = 0.5.- Floor0.1 = 0.1.- Floor0.0 = 0.0.- Floor-0.1 = -0.1.- Floor-0.5 = -0.5.- Floor-0.9 = -0.9.- Floor-1.0 = -1.0.- Floor-3.0 = -3.0.- Floor-3.2 = -3.2.- Floor-3.5 = -3.5.- Floor-3.9 = -3.9.
 Known bug (should appear extremely rarely as this goes beyond the precision of math performed in pages using this template)- Floor0.99999999999999983 = 0.99999999999999983 (OK).- Floor0.99999999999999984 = 0.99999999999999984 (wrong but comes from limited floating point precision, the input is 1-epsilon, adding 0.5 yields 1.5-epsilon which rounds to 2 exactly, then subtracting 1 gives 1 exactly).- Floor0.99999999999999999 = 0.99999999999999999 (wrong but comes from limited floating point precision, the input is considered equal to the exact integer 1).- Floor-0.99999999999999983 = -0.99999999999999983 (OK).- Floor-0.99999999999999984 = -0.99999999999999984 (wrong but comes from limited floating point precision, the input is not exactly equal to the integer -1, but subtracting 0.5 yields -1.5 exactly due to precision limits, which then rounds to -2).- Floor-0.99999999999999999 = -0.99999999999999999 (OK, the input is considered equal to the exact integer -1, so this exact -1 integer is returned).
 See also- แม่แบบ:Ceil
Floor
Floor
nl:Sjabloon:Floor
zh-classical:Template:Math.floor
แม่แบบ:Ceil

Implements the mathematical ceil function, i.e. returns the input value if it’s an integer, otherwise returns the lowest integer which is still greater than the input value.
For negative numbers, it will truncate the displayed decimals. For positive numbers, the decimals will be dropped and the integer part of the value displayed is incremented (unless the input is already an integer). This is the mathematical definition of the IEEE rounding mode toward plus infinite.
 Usage
 
 Examples-  = .-  = .-  = .-  = .-  = .-  = .-  = .-  = .-  = .-  = .-  = .-  = .-  = .-  = .-  = .-  = .-  = .
 See also- แม่แบบ:Floor
อักษรครี

จารึกภาษาครีเขียนด้วยอักษรครีจารึกนี้ถอดเป็นอักษรโรมันได้ว่า Êwako oma asiniwi mênikan kiminawak ininiwak manitopa kaayacik. Êwakwanik oki kanocihtacik asiniwiatoskiininiw kakiminihcik omêniw. Akwani mitahtomitanaw askiy asay êatoskêcik ota manitopa.
อักษรครี (Cree syllabary )ประดิษฐ์โดย เจมส์ อีวาน มิชชันนารีที่ทำงานที่ “บ้านนอร์เวย์” ในอ่าวฮัดสัน เขาประดิษฐ์อักษรสำหรับภาษาโอจิบเวขึ้นเมื่อ พ.ศ. 2383 เขาพยายามใช้ระบบการออกเสียงของอักษรโรมันเป็นพื้นฐาน แต่ที่ได้ผลคืออักษรพยางค์ ที่บางส่วนอาศัยพื้นฐานจากชวเลข อักษรโอจิบเวประกอบด้วยสัญลักษณ์ 9 ตัว แต่ละตัวเขียนได้ 4 ทิศทาง เพื่อแสดงเสียงสระที่ต่างออกไป ซึ่งเพียงพอสำหรับภาษาโอจิบเว  
อีก 20 ปี ต่อมา อีวานส์เรียนภาษาครี และพยายามหาทางเขียนภาษานั้น เขาทดลองใช้อักษรโรมันแต่ไม่สำเร็จ จึงนำอักษรโอจิบเวมาปรับปรุง และประสบความสำเร็จอย่างมากในหมู่ชาวครี จนอีวานส์ได้รับสมญาว่า “ชายผู้ทำให้เปลือกของต้น birch ได้”  

**ลักษณะ**
อักษรครีประกอบด้วย เครื่องหมาย 12 ตัว แต่ละตัวเขียนได้ 4 ทิศทาง เพื่อแสดงเสียงสระ ในบางสำเนียงที่มีเสียงสระ 7 เสียง จะเพิ่มเครื่องหมายแสดงเสียงสระ 

**ใช้เขียน**
  ภาษาครี

**อ้างอิง**
   อักษรครี
ครี
Б

Be (Б, б) เป็นอักษรตัวที่ 2 ในอักษรซีริลลิก ออกเสียงเป็น /b/ เหมือนกับ b ในภาษาอังกฤษหรือ บ ในภาษาไทย ในภาษารัสเซียบางครั้งอักษรตัวนี้อ่านเป็น /p/ ที่ไร้เสียงที่ตำแหน่งสุดท้ายของคำหรือพยัญชนะที่ไม่ออกเสียง หรืออ่านเป็น /bʲ/ ที่หน้าเสียงสระซึ่งเลื่อนไปทางเพดานแข็งในช่องปาก
ตัวอักษรนี้มีลักษณะคล้ายเลข 6 และไม่ควรจำสับสนกับ Ve (В, в) ที่ซึ่งมีรูปร่างเหมือนอักษรละติน B อักษรทั้งสองนี้ต่างก็มีพัฒนาการมาจากอักษรกรีก บีตา เหมือนกัน เมื่อตัวอักษรนี้ถูกเขียนด้วยลายมือ อักษร б ตัวเล็กจะดูคล้ายกับอักษรกรีก เดลตา ตัวเล็ก (δ)
ชื่อเดิมของตัวอักษรนี้คือ bukū และไม่มีค่าทางตัวเลข เนื่องจากอักษร В ได้รับการนับเลขซีริลลิกจากอักษรกรีกไปแล้ว ดังนั้นอักษร Б จึงไม่มีค่าใดๆ

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
ภาษาครี

ภาษาครี (Nēhiyawēwin / Ininīmōwin / Ililīmōwin / Īyiyō Ayāmōn) อยู่ในตระกูลภาษาแอลกองเคียน มีผู้พูด 60,000 คน ในแคนาดา โดยเฉพาะในออนตาริโอ มันนิโตบา แชสเก็ทชีวาน และอัลเบอร์ตา มีหลายสำเนียงได้แก่- ครีกลาง (Central Cree) มีผู้พูด 4,500 คน รวมภาษาครีมูส (Moose Cree) ด้วย ใช้พูดทางตอนใต้ของอ่าวเจมส์ ในออนตาริโอ และภาษาครีลุ่ม (Swampy Cree) ใช้พูดทางตะวันตกแยงเหนือของออนตาริโอ ไปจนถึงตะวันออกเฉียงเหนือของมันนิโตบา  - ครีชายฝั่งตะวันออก () มีผู้พูด 5,000 คนในควีเบ็ค ทางชายฝั่งตะวันออกของอ่าวเจมส์- ครีในแผ่นดินตะวันออก (Inland Eastern Cree) มีผู้พูด 2,200 คน ในควีเบ็ค  - ครีตะวันตก (Western Cree)  มีผู้พูด 53,000 คนในสหรัฐและในภาคกลางตอนเหนือของมันนิโตบา แชสเก็ทชีวาน ประเทศแคนาดา รวมทั้งสำเนียงครีป่า (Woods Cree) ครีที่ราบ (Plains Cree) และครีที่ลุ่มตะวันตก (Western Swampy Cree) 

**แหล่งข้อมูลอื่น**
  อักษรครี 
ครี
А

อา (А, а) เป็นอักษรตัวแรกในอักษรซีริลลิก มีพัฒนาการโดยตรงมาจากอักษรกรีก แอลฟา ในอักษรซีริลลิกยุคเก่า อักษรตัวนี้มีชื่อว่า azǔ และมีค่าของตัวเลขเท่ากับ 1
ในหลายๆ ภาษาที่ใช้อักษรซีริลลิก เช่น ภาษารัสเซีย ภาษาเซอร์เบีย ภาษามาซิโดเนีย และภาษาบัลแกเรีย อ่านอักษรนี้ว่า /a/ (อา) บางครั้งอาจจะอ่านเป็น /ɑ/ (อา ปากกว้าง) หรือ /ə/ (เออ) ในภาษาอย่างเช่น ภาษาอิงกุช หรือ ภาษาเชอเชน
ในประวัติศาสตร์ที่ผ่านมา อักษรนี้มีหลากหลายลักษณะ แต่ทุกวันนี้ถูกทำให้เป็นมาตรฐานเดียวกัน จึงดูเหมือนอักษรละติน A (รวมทั้งรูปแบบตัวเอนด้วย)

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
ชุดตัวหนังสือพยางค์เชโรกี

ชุดตัวหนังสือพยางค์เชโรกี เป็นชุดตัวหนังสือพยางค์ที่ประดิษฐ์โดยซีโควยาแห่งเผ่าเชโรกีในช่วงปลายคริสต์ทศวรรษ 1810 ถึงต้นคริสต์ทศวรรษ 1820 เพื่อเขียนภาษาเชโรกี สิ่งประดิษฐ์ของเขาเป็นสิ่งที่น่าสังเกตเป็นพิเศษเนื่องจากเขาไม่รู้หนังสือจนกระทั่วประดิษฐ์อักษรนี้ขึ้นมา ตอนแรกเขาทดลองด้วยตัวหนังสือคำ แต่ภายหลังระบบของเขาพัฒนาไปเป็นชุดตัวหนังสือพยางค์ ในระบบนี้ แต่ละสัญลักษณ์ทำหน้าที่เป็นพยางค์แทนที่จะเป็นหน่วยเสียงเดียว ตัวอักษร 85 ตัว (เดิมมี 86 ตัว)p=337 ให้วิธีการที่เหมาะสมสำหรับการเขียนภาษาเชโรกี ถึงแม้ว่าสัญลักษณ์บางส่วนดูเหมือนอักษรละติน, กรีก, ซีริลลิก และกลาโกลิติก ทั้งหมดไม่ได้แทนเสียงเดียวกัน

**รายละเอียด**
ตัวหนังสือเชโรกีเป็นตัวหนังสือพยางค์ แต่ละตัวแทนหนึ่งพยางค์คล้ายคานะในภาษาญี่ปุ่น แต่เดิมมี 86 ตัวยกเลิกไป 1 ตัวเหลือ 85 ตัว มีสระหลักหกเสียงได้แก่ a, e, i, o, u, v เมื่อต้องการสร้างคำก็นำหลายพยางค์มารวมกัน เช่นคำว่า "วิกิพีเดีย" เขียนได้ว่า ᏫᎩᏇᏗᏯ ประกอบด้วย Ꮻ (wi) + Ꭹ (gi) + Ꮗ (que) + Ꮧ (di) + Ꮿ (ya) เป็นต้น ตัวหนังสือบางตัวคล้ายอักษรละตินแต่ออกเสียงต่างกันโดยสิ้นเชิง
ตารางข้างล่างแสดงชุดตัวหนังสือพยางค์ตามลำดับการอ่าน ซ้ายไปขวา บนลงล่าง ซึ่งจัดเรียงโดย Samuel Worcester พร้อมกับคำทับศัพท์ที่ใช้กันทั่วไป pp = 72, 76
อักษรละติน 'v' ที่ถอดเสียงในคอลัมน์สุดท้าย ทำหน้าที่เป็นสระนาสิก /ə̃/

**ยูนิโคด**
ภาษาเชโรกีได้รับการบรรจุลงในยูนิโคดเมื่อเดือนกันยายน ค.ศ. 1999 ในรุ่น 3.0 จากนั้นหลังการเผยแพร่รุ่น 8.0 ในวันที่ 17 มิถุนายน ค.ศ. 2015 ภาษาเชโรกีจึงถูกจัดเป็นอักษรสองขนาด (bicameral script) โดยมีการขยายรวมอักษรเชโรกีตัวพิมพ์เล็กทั้งหมด และรวมอักษรที่เลิกใช้งานด้วย (Ᏽ)

**บล็อก**
บล็อกยูนิโคดแรกสำหรับภาษาเชโรกีอยู่ที่ U+13A0–U+13FF ประกอบด้วยตัวพิมพ์ใหญ่ทั้งหมด 86 ตัว และตัวพิมพ์เล็ก 6 ตัว:ตารางยูนิโคด PDF แสดงรูปสมัยใหม่ของอักษร do
บล็อกเชโรกี ส่วนขยายอยู่ที่ U+AB70–U+ABBF ประกอบด้วยตัวพิมพ์เล็กที่เหลือ 80 ตัว

**หมายเหตุ**

**อ้างอิง**

**บรรณานุกรม**
Bender, Margaret. 2002. Signs of Cherokee Culture: Sequoyah's Syllabary in Eastern Cherokee Life. Chapel Hill: University of North Carolina Press.
*Bender, Margaret. 2008. Indexicality, voice, and context in the distribution of Cherokee scripts. International Journal of the Sociology of Language 192:91–104.-  url-status = dead -  isbn = 978-0806143736 .-  pages = 587–92.-  year = 1980.- url-status=dead -  year = 1968 .-  year = 1986 .-  publisher = Nebraska Press.-  s2cid = 162073602 .-  isbn = 0160723000.-  jstor = 482159 .

**อ่านเพิ่ม**
  asin=B00341DPR2.

**แหล่งข้อมูลอื่น**
  title = Cherokee.-  type = online conversion tool.-  Learning to Design a Cherokee Syllabary with Mark Jamra - Cooper Union lecture on sociohistorical background behind Sequoyah's invention, and attempts in designing modern Cherokee typefaces
เชโรกี
ชุดตัวหนังสือพยางค์
เลข (แก้ความกำกวม)

เลข อาจหมายถึง- เลขโดดหรือตัวเลข สัญลักษณ์แทนจำนวน- ระบบเลข ระบบการใช้เลขโดด- จำนวน ปริมาณมากน้อยที่เขียนแทนด้วยเลขโดด- คณิตศาสตร์ (mathematics) วิชาคำนวณ
** เลขคณิต (arithmetics) สาขาหนึ่งของคณิตศาสตร์
*** การก้าวหน้าเลขคณิต
*** อนุกรมเลขคณิต
อักษรคาร์เรีย

ตัวอย่างอักษรคาร์เรีย
อักษรคาร์เรีย (Carrier syllabary  หรือ Déné Syllabics)   ประดิษฐ์ขึ้นโดย เอเดรียน-กาเบรียล มอร์ส เมื่อ พ.ศ. 2428 โดยพัฒนาขึ้นจากอักษรที่ใช้เขียนภาษาอทาบัสกัน (Athabaskan) ในเขตนอร์ทเวสต์ เทอริทอร์รี ของแคนาดา ที่ประดิษฐ์โดย อีไมล์ เปติตอท อักษรนี้ใช้อย่างแพร่หลายมาหลายทศวรรษ แม้ว่าจะไม่เป็นที่เข้าใจของคนส่วนใหญ่ พ.ศ. 2503 คณะกรรมการภาษาศาสตร์คาร์เรีย ได้พัฒนาระบบการเขียนด้วยอักษรโรมัน และเป็นที่นิยมแพร่หลายมาจนปัจจุบัน 

**ลักษณะตัวอักษร**

**ใช้เขียน**
 ภาษาคาร์เรีย ซึ่งมีผู้พูด 3,600 คนในบริติชโคลัมเบียตอนกลาง ในแคนาดา

**อ้างอิง**
    อักษรคาร์เรีย

**แหล่งข้อมูลอื่น**
 History and Description of Déné (Carrier) syllabics- Description of the Carrier syllabary, including charts and images- Detailed history of the syllabary, with photographs of inscriptions- Languagegeek Carrier Keyboard Layouts and Fonts
คาร์เรีย
อักษรกเปลเล

อักษรกเปลเล (Kpelle syllabar)ประดิษบ์ขึ้นราว พ.ศ. 2473 โดยกบิลิ หัวหน้าเผ่าซาโนเยียในไลบีเรีย ใช้โดยผู้พูดภาษากเปลเลในไลบีเรียและกิเนีย ในช่วง พ.ศ. 2473 – 2483 ปัจจุบันใช้อักษรโรมัน

**ลักษณะ**
มี 88 ตัว เขียนจากซ้ายไปขวาในแนวนอน อักษรแต่ละตัวมีมากกว่า 1 รูปแบบ 

**ใช้เขียน**
 ภาษากเปลเล ซึ่งเป็นภาษากลุ่มมันเด ตระกูลไนเจอร์-คองโก มีผู้พูด 490,000 คน ในไลบีเรีย และ 300,000 คน ในกีเนีย 

**อ้างอิง**
  อักษรกเปลเล 
กเปลเล
อักษรเมนเด

"Mɛɛnde yia" ในอักษรเมนเด (อ่านจากขวาไปซ้าย)
อักษรเมนเด (Mende syllabary) หรือ อักษรกิกากุ (Kikakui) ประดิษฐ์ขึ้นเมื่อ พ.ศ. 2464 โดย กิสิมิ กามาลา(Kisimi Kamara) (2433 – 2505) แห่งเซียร์ราลีโอน จากการสังเกตการณ์ปกครองของอังกฤษ เขาสรุปว่า อำนาจส่วนหนึ่งมาจากการอ่านออกเขียนได้  เขาต้องการให้ประชาชนของเขามีความสามารถเช่นนั้น กิสิมิจึงกล่าวอ้างว่า เขาประดิษฐ์อักษรเมนเด หรือ กิ-กา-กุ ขึ้นจากความฝัน อักษรนี้มีสัญลักษณ์ 195 ตัว บางตัวมีหลายรูปแบบ เขียนจากขวาไปซ้ายในแนวนอน ในช่วงพ.ศ. 2464 – 2482 เขาเปิดโรงเรียนเพื่อสอนอักษรของเขา และได้รับความนิยมเป็นลำดับมา ระหว่าง พ.ศ. 2483 – 2492 อังกฤษจัดตั้งโรงเรียนเพื่อสอนภาษาเมนเดที่เขียนด้วยอักษรโรมัน ทำให้อักษรของกิสิมิถูกลืมไปในที่สุด 

**ใช้เขียน**
 ภาษาเมนเด ซึ่งเป็นภาษาตระกูลไนเจอร์-คองโก มีผู้พูด 1.26 ล้านคน ในไลบีเรียและเซียร์ราลีโอน

**อ้างอิง**
  อักษรเมนเด 
มเนเด
อักษรแบล็กฟุต

อักษรแบล็กฟุต (Blackfoot) หรือซิกซิกา อักษรนี้ประดิษฐ์โดยจอห์น วิลเลียม ทิมส์ (2404 – 2488) มิชชันนารีนิกายแองกลิคันจากอังกฤษ ผู้อาศัยอยู่กับชาวแบล็กฟุตในอัลเบอร์ตานานถึง 12 ปี (2426 – 2438) โดยอาศัยอักษรโอจิบเวเป็นพื้นฐานเขาใช้อักษรนี้สร้างพจนานุกรมภาษาแบล็กฟุต และแปลคัมภีร์ไบเบิล ปัจจุบันนิยมใช้อักษรโรมันมากกว่า

**ใช้เขียน**
 ภาษาแบล็กฟุต มีผู้พูด 8,000 คน ในรัฐมอนตานา สหรัฐ และ อัลเบอร์ตาในแคนาดา

**อ้างอิง**
  อักษรแบล็กฟุต 
บลแกฟุต
อะลานีน

อะลานีน  (Alanine (Ala, A) หรือ 2-aminopropanoic acid) เป็นกรดอะมิโนไม่จำเป็นชนิด α พบ 2 ไอโซเมอร์เชิงแสง คือ L-alanine and D-alanine โดย L-alanine เป็นหนึ่งในบรรดากรดอะมิโนทั้ง 20 ชนิดที่ถูกใช้มากที่สุดในการสังเคราะห์โปรตีน รองจาก leucine โดยคิดเป็น 7.8% ของโครงสร้างปฐมภูมิในโปรตีนพื้นฐาน 1,150 ชนิด ส่วน D-alanine พบในผนังเซลล์ของแบคทีเรียและ peptide antibiotic บางชนิด

**โครงสร้าง ==	
คาร์บอนอะตอมตำแหน่ง α เกาะอยู่กับหมู่เมทิล (-CH3) ทำให้มันเป็นหนึ่งในบรรดากรดอะมิโนที่มีโครงสร้างง่ายที่สุด และทำให้อะลานีนเป็นสารประกอบ aliphatic ด้วย

**การสังเคราะห์ในสิ่งมีชีวิต ==	
โดยปกติแล้วอะลานีนถูกสังเคราะห์โดยปฏิกิริยา reductive amination ของไพรูเวต และเนื่องจากปฏิกิริยา transamination เป็นปฏิกิริยาที่ผันกลับได้ ทำให้อะลานีนสามารถถูกสร้างขึ้นจากไพรูเวตได้ง่าย ซึ่งทำใก้อะลานีนเข้าไปเกี่ยวข้องกับปฏิกิริยาเคมีที่สำคัญหลายปฏิกิริยาในสิ่งมีชีวิต ได้แก่ glycolysis gluconeogenesis และ citric acid cycle เป็นต้น

**หน้าที่ ==	
หมู่เมทิลของอะลานีนไม่ว่องไวต่อปฏิกิริยา ดังนั้น มันจึงมักที่จะไม่เกี่ยวข้องโดยตรงกับหน้าที่ของโปรตีน อย่างไรก็ตาม อะลานีนมีบทบาทสำคัญในการจดจำหรือความจำเพาะต่อซับเสตรต โดยเฉพาะอย่างยิ่งกับอะตอมอื่นๆไม่ว่องไวต่อปฏิกิริยาเช่นกัน เช่น คาร์บอน นอกจากนี้ อะลานีนยังถูกนำไปใช้ใน alanine cycle ในการสร้างกลูโคสจากโปรตีน

**แหล่งที่พบ ==	
อาหารโปรตีนทุกชนิด เช่น เนื้อ ปลา ไข่ ผลิตภัณฑ์นมล้วนอุดมไปด้วยอะลานีน
หมวดหมู่:กรดอะมิโนโปรตีโนเจนิก
หมวดหมู่:กรดอะมิโนกลูโคเจนิก
В

Ve (В, в) เป็นอักษรตัวที่ 3 ในอักษรซีริลลิก อ่านได้เป็นเสียง /v/ และมีรูปร่างเหมือนอักษรละติน B แต่ออกเสียงต่างกัน
อักษรตัวนี้และ Б มีพัฒนาการมาจากอักษรกรีก บีตา ซึ่งมีการใช้แทนเสียง /v/ ของภาษากรีกในเวลาใกล้เคียงกับสมัยที่อักษรซีริลลิกถูกสร้างขึ้น ชื่อเดิมของอักษรตัวนี้คือ vědě และมีค่าตัวเลขเท่ากับ 2 ในระบบเลขซีริลลิก
ในภาษารัสเซีย อักษรตัวนี้ออกเสียงเหมือน /v/ เหมือนภาษาอังกฤษ ยกเว้นเมื่ออักษรตัวนี้ปรากฏท้ายคำจะเป็น /f/ ที่ไร้เสียง หรืออ่านเป็น /vʲ/ ก่อนเสียงสระซึ่งเลื่อนไปทางเพดานแข็ง
ในการออกเสียงภาษายูเครนแบบมาตรฐาน (ซึ่งมีสำเนียงโพลทาวาเป็นฐาน) อักษร В จะออกเสียงเป็น /w/ ในภาษาอังกฤษ (เหมือนมี ว สะกด) เมื่ออยู่ที่ท้ายคำ เช่น Владислав แปลงเป็นอักษรละตินจะได้ Vladyslaw อ่านว่า วลาดีสลาว แต่สำหรับชาวยูเครนกลุ่มหนึ่ง จะออกเสียงอักษรนี้เป็น /w/ เสมอไม่ว่าจะปรากฏอยู่ที่ใด
ในภาคตะวันออกของประเทศยูเครน อักษร В อาจจะถูกอ่านเป็น /f/ ที่ไร้เสียงให้คล้ายกับภาษารัสเซีย ซึ่งไม่เป็นไปตามมาตรฐาน ยกตัวอย่างคำว่า сказав ภาษายูเครนมาตรฐานจะอ่านว่า skazaw สคาซาว ในขณะที่ภาคตะวันออกจะอ่านว่า skazaf สคาซาฟ
ในภาษาเบลารุส อักษร В จะออกเสียงเป็น /v/ เท่านั้น แต่เมื่ออักษรตัวนี้ไปปรากฏอยู่ท้ายคำหรือหน้าพยัญชนะอีกตัวจะเปลี่ยนรูปเป็นอักษร Ў ซึ่งเป็นอักษรที่มีใช้ในภาษานี้เท่านั้นที่แทนเสียง /w/ ตัวอย่าง คำศัพท์ мова (mova โมวา) ที่เป็นคำนาม เมื่อเปลี่ยนรูปไปเป็นคำคุณศัพท์จะกลายเป็น моўный (mownyy โมวนืยอี) และคำนามที่เป็นพหูพจน์จะกลายเป็น моў (mow โมว)

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
แคว้นกันตาเบรีย

กันตาเบรีย (Cantabria) เป็นแคว้นปกครองตนเองแคว้นหนึ่งของประเทศสเปน มีจังหวัดเพียงจังหวัดเดียวมีชื่อว่ากันตาเบรียเช่นกัน มีอาณาเขตทางทิศตะวันออกต่อกับแคว้นประเทศบาสก์ (จังหวัดบิซกายา) ทางทิศใต้ติดต่อกับแคว้นกัสติยาและเลออน (จังหวัดเลออน จังหวัดปาเลนเซีย และจังหวัดบูร์โกส) ทางทิศตะวันตกติดต่อกับแคว้นอัสตูเรียส ส่วนทิศเหนือจรดทะเลกันตาเบรีย มีเมืองซันตันเดร์เป็นเมืองหลักของแคว้น

**อ้างอิง**

กันตาเบรีย
กันตาเบรีย
หมวดหมู่:รัฐและดินแดนที่ก่อตั้งในปี พ.ศ. 2525
กู่กาสิงห์

กู่กาสิงห์ ตั้งอยู่ในวัดบูรพากู่กาสิงห์ ตำบลกู่กาสิงห์ อำเภอเกษตรวิสัย จังหวัดร้อยเอ็ด เป็นโบราณสถานสถาปัตยกรรมแบบเขมรอีกแห่งหนึ่ง มีขนาดค่อนข้างใหญ่และยังอยู่ในสภาพดีพอควร

**ลักษณะ**
ประกอบด้วย ปรางค์ 3 องค์ ตั้งอยู่บนฐานศิลาแลงเดียวกัน มีวิหารหรืออาคารรูปสี่เหลี่ยมผืนผ้าที่เรียกว่าบรรณาลัย อยู่ทางด้านหน้าทั้งสองข้าง ทั้งหมดล้อมรอบด้วยกำแพงซึ่งมีซุ้มประตูทั้ง 4 ทิศ ถัดออกไปเป็นคูน้ำรูปเกือกม้าล้อมรอบอีกชั้นหนึ่ง ปรางค์ประธานหรืออาคารหลักที่มี 3 องค์นั้น ตั้งเรียงอยู่บนฐานเดียวกันในแนวเหนือ-ใต้ แผนผังเป็นรูปสี่เหลี่ยมจัตุรัส หันหน้าไปทางทิศตะวันออก ปรางค์องค์กลางมีขนาดใหญ่กว่าอีก 2 องค์ที่ขนาบข้าง และมีมุขยื่นทางด้านหน้าเป็นห้องยาว มีประตูทางเข้า 3 ทาง คือด้านหน้าและด้านข้างของห้องยาวทั้งสอง ส่วนฐานขององค์ปรางค์ก่อด้วยศิลาทรายยังคงปรากฏลวดลายสลักเป็นชั้นเป็นแนว เช่น ลายกลีบบัวและลายกนก ผนังก่ออิฐ ที่ห้องในสุดหรือส่วนครรภคฤหะได้ค้นพบศิวลึงค์ ซึ่งเป็นตัวแทนของเทพสูงสุด (พระอิศวร) และความอุดมสมบูรณ์ตามลัทธิความเชื่อในศาสนาพราหมณ์ลัทธิไศวนิกาย นอกจากนี้ยังพบทับหลังอีกหลายชิ้น ชิ้นหนึ่งสลักเป็นภาพพระอินทร์ทรงช้างเอราวัณในซุ้มเรือนแก้ว โดยยืนอยู่เหนือหน้ากาล ซึ่งมีมือยึดจับท่อนพวงมาลัยอีกทีหนึ่ง และยังได้พบซุ้มหน้าบันสลักเป็นภาพพระอินทร์ทรงช้างเอราวัณท่ามกลางลายก้านขดอีกด้วย ส่วนปรางค์อีก 2 องค์ที่ขนาบนั้น มีขนาดและลักษณะเดียวกัน ฐานก่อด้วยศิลาทราย ผนังก่ออิฐมีประตูเพียงด้านหน้า ภายในมีแท่นรูปเคารพวางอยู่จากลวดลายของศิลปกรรม แบบแผนผังและโบราณวัตถุที่พบแสดงให้ทราบว่า กู่กาสิงห์สร้างขึ้นในแบบศิลปะเขมรที่เรียกว่า "แบบบาปวน" อายุราว พ.ศ. 1560-1630 เพื่อเป็นเทวสถานอุทิศถวายแด่พระอิศวร เทพเจ้าสูงสุดองค์หนึ่งในศาสนาพราหมณ์

**แหล่งข้อมูลอื่น**
  ประเพณีไทยดอตคอม date=2005-02-01 
หมวดหมู่:โบราณสถานในจังหวัดร้อยเอ็ด
หมวดหมู่:อำเภอเกษตรวิสัย
ทะเลใจ

"ทะเลใจ" เป็นเพลงที่แต่งและร้องโดย ยืนยง โอภากุล หรือ แอ๊ด คาราบาว อยู่ในอัลบั้ม พฤษภา ซึ่งเป็นอัลบั้มพิเศษที่ออกร่วมกับ อี๊ด ยิ่งยง โอภากุล พี่ชายฝาแฝด หลังเหตุการณ์พฤษภาทมิฬ ในปี พ.ศ. 2535
โดยแอ๊ดเปิดเผยว่า เพลงนี้ใช้เวลาแต่งเพียงครึ่งชั่วโมงเท่านั้น โดยตั้งใจจะเขียนถึง บิ๊กตุ๋ย พล.อ.อิสระพงศ์ หนุนภักดี หนึ่งในผู้นำคณะรักษาความสงบเรียบร้อยแห่งชาติ โดยมีคนบอกว่า พล.อ.อิสระพงษ์ นั้น แท้ที่จริงแล้วเป็นคนดี แต่เพราะสถานการณ์พาไป
ดนตรีของเพลง "ทะเลใจ" เป็นแบบง่าย ๆ ฟังสบาย ๆ แต่โดดเด่นที่เนื้อหาที่เป็นปรัชญาชีวิต ถามถึงตัวตนและหัวใจของคน โดยเฉพาะคนที่ผ่านเหตุการณ์ต่าง ๆ มาในชีวิต
เมื่อเพลงนี้ถูกเผยแพร่ออกไป ก็ได้รับความนิยมในเวลาไม่นาน และได้รับรางวัลสีสันอะวอร์ดส์ สาขาเพลงยอดเยี่ยมประจำปี พ.ศ. 2535 ด้วย 
ในเดือนสิงหาคม ปี พ.ศ. 2536 โคโค่แจ๊ซ ได้ออกอัลบั้มพิเศษ ชื่อชุด คิดถึงคาราบาว โดยนำเพลงเก่าของคาราบาวมาเรียบเรียงใหม่ในสไตล์แจ๊ส ซึ่งเพลงนี้ก็เป็นเพลงหนึ่งในจำนวน 10 เพลงของคาราบาวที่ทำออกมาใหม่ด้วยเช่นกัน
ต่อมาในปลายปี พ.ศ. 2546 คาราบาวได้ออกอัลบั้มพิเศษ คือ เมด อิน ไทยแลนด์ ภาค 2546 สังคายนา โดยนำเพลงทั้งหมดในอัลบั้ม เมด อิน ไทยแลนด์ ซึ่งเป็นอัลบั้มประวัติศาสตร์แห่งวงการดนตรีไทย เพราะสามารถทำยอดขายได้ถึง 5,000,000 ตลับทั้ง 10 เพลง มาเรียบเรียงดนตรีและร้องใหม่ และได้สังคายนาเพลงในอัลบั้มเดี่ยวของแอ๊ดไปเพิ่มอีก 2 เพลง คือ เดือนเพ็ญ ที่อยู่ในอัลบั้มเดี่ยวชุดแรก กัมพูชา และเพลงนี้ด้วย
ปัจจุบัน "ทะเลใจ" ก็ยังเป็นอีกหนึ่งเพลงของคาราบาว ที่แฟน ๆ ยังชื่นชอบ และถูกเปิดฟังตลอด และยังได้รับความนิยมแม้แต่กระทั่งผู้ที่ไม่ใช่แฟนของคาราบาวหรือคอเพลงเพื่อชีวิตด้วย  รวมถึงได้มีการทำดนตรีรวมถึงบันทึกเสียงใหม่โดยศิลปินคนอื่น ๆ   

**ดูเพิ่ม**
 คาราบาว- ยืนยง โอภากุล

**อ้างอิง**

**ฟังเพลง**
  ทะเลใจfix-attempted=yes -  เนื้อเพลงและคอร์ดกีตาร์-  ทะเลใจ ฉบับโคโค่ แจ๊สfix-attempted=yes -  ทะเลใจ ฉบับแสดงสดในคอนเสิร์ต เมด อิน ไทยแลนด์ ภาค 2546 สังคายนา date=2007-01-07 
หมวดหมู่:ซิงเกิลในปี พ.ศ. 2535
หมวดหมู่:เพลงในปี พ.ศ. 2535
หมวดหมู่:เพลงไทยสากล
หมวดหมู่:คาราบาว
หมวดหมู่:เพลงของคาราบาว
ไมโครซอฟท์ ออฟฟิศ 2007

2007 ไมโครซอฟท์ ออฟฟิศ ซิสเต็มส์ หรือ ไมโครซอฟท์ ออฟฟิศ 2007 ได้ออกวางจำหน่ายสำหรับธุรกิจวันที่ 30 พฤศจิกายน พ.ศ. 2549 และจะออกวางจำหน่ายสำหรับบุคคลทั่วไปในช่วงต้นปี พ.ศ. 2550 ออฟฟิศ 2007 นั้นมีความสามารถใหม่อย่างมาก และที่เห็นได้ชัดที่สุดคือส่วนต่อประสานกับผู้ใช้ที่ปรับเปลี่ยนรูปแบบใหม่หมด โดยเรียกว่า ริบบอน โดยแทนที่เมนู และทูลบาร์เดิม
แม้ว่าไมโครซอฟท์ ออฟฟิศ 2007 ได้มีความสามารถใหม่เพิ่มขึ้นอย่างมาก แต่โปรแกรม Microsoft Frontpage นั้นได้ถูกย้ายออกและหยุดการพัฒนาแล้ว โดยมีผลิตภัณฑ์ไมโครซอฟท์ เอกซ์เพรสชันเว็บ มาแทนที่
ในชุดโปรแกรมทั้งหมดที่จะเปิดตัวนั้นแบ่งออกได้เป็น 7 ประเภทได้แก่ - Microsoft Office Basic 2007 (ไม่เปิดเผยราคา เฉพาะ OEM) - Microsoft Office Home and Student 2007 (149 ดอลลาร์สหรัฐ) - Microsoft Office Standard 2007 (399 ดอลลาร์สหรัฐ) - Microsoft Office Small business 2007 (499 ดอลลาร์สหรัฐ) - Microsoft Office Professional 2007 (499 ดอลลาร์สหรัฐ) - Microsoft Office Professional Plus 2007 (ขายให้กลุ่มองค์กร) - Microsoft Office Enterprise 2007 (ขายให้กลุ่มองค์กร)

**แหล่งข้อมูลอื่น**
  ไมโครซอฟท์ ออฟฟิศ ออนไลน์
หมวดหมู่:ซอฟต์แวร์สำนักงาน
ออฟฟิศ
หมวดหมู่:ซอฟต์แวร์บนวินโดวส์
Г

Ge หรือ He (Г, г) เป็นอักษรตัวหนึ่งในอักษรซีริลลิก ออกเสียงเป็น /g/ หรือ /ɦ/ ในภาษาที่แตกต่างกัน
อักษรนี้มีพัฒนาการโดยตรงมาจากอักษรกรีก แกมมา และ Г ทั้งตัวใหญ่และตัวเล็ก จะมีรูปร่างเหมือนแกมมาตัวใหญ่ ชื่อเดิมของอักษรนี้คือ glagoli และมีค่าเท่ากับ 3 ในเลขซีริลลิก
ในมาตรฐานของภาษาเซอร์เบีย ภาษาบัลแกเรีย และภาษามาซิโดเนีย อักษร Г จะออกเสียงเป็น /g/ เหมือนกับ g ของคำว่า go ในภาษาอังกฤษ หรือ ก ในภาษาไทย
ในภาษารัสเซียก็อ่านเป็น /g/ เช่นกัน ยกเว้นเมื่อปรากฏท้ายคำจะเป็น /k/ ที่ไร้เสียง (สะกดด้วย ก) หรือออกเสียงเป็น /gʲ/ ก่อนเสียงสระเพดานแข็ง มีอยู่น้อยคำที่อักษรนี้ปรากฏอยู่ตรงกลางแล้วออกเสียงเป็น /k/ เช่น ураган urakan อูราคัน หมายถึง เฮอร์ริเคน
ในภาษายูเครนและภาษาเบลารุส จะเรียกอักษรนี้ว่า He ใช้แทนเสียงเสียดแทรกในลำคอ /ɦ/ ไม่เหมือนเสียง h ของภาษาอังกฤษ
สำหรับภาษายูเครนนั้น เสียง /g/ นั้นหาที่ใช้ได้น้อย แต่เมื่อต้องการใช้จะเปลี่ยนรูปเขียนเป็น Ge with upturn (Ґ, ґ) แทน ส่วนภาษาเบลารุส แม้อักษร Г จะมีใช้บ่อย เพื่อแทนคำที่ยืมมาจากภาษาโปแลนด์และภาษารัสเซีย แต่ในช่วงคริสต์ศตวรรษที่ 20 การใช้เสียงนี้ในภาษาก็ได้หมดความสำคัญไป การเพิ่มตัวอักษร Г ลงในภาษาเบลารุสยังคงได้รับการยอมรับเฉพาะนักภาษาศาสตร์บางท่าน แต่ยังไม่ประกาศใช้อย่างเป็นทางการ

**ตำแหน่งอักขระ**

**อ้างอิง**
  อักษรซีริลลิก จากยูนิโค้ด
หมวดหมู่:อักษรซีริลลิก
หมวดหมู่:ศูนย์บำรุงทางภาคกลาง

สถานีรถไฟ แบ่งตามเขตความรับผิดชอบ
หมวดหมู่:สถานีรถไฟในประเทศไทยแบ่งตามเขตความรับผิดชอบ
Colon

Colon อาจหมายถึง- ลำไส้ใหญ่ เป็นอวัยวะที่อยู่ในระบบทางเดินอาหาร- ทวิภาค เป็นเครื่องหมายวรรคตอนสากลอย่างหนึ่ง มีลักษณะเป็นจุดสองจุดเรียงตามแนวตั้ง
เกรียงไกร พิมพ์รัตน์

เกรียงไกร พิมพ์รัตน์ เกิดวันที่ 20 กุมภาพันธ์ พ.ศ. 2530 ที่จังหวัดร้อยเอ็ด เป็นนักฟุตบอลชาวไทย ตำแหน่งกองหลัง  
เขาเคยเล่นให้กับชลบุรี เอฟซี ในเอเอฟซีแชมเปียนส์ลีก 2008 รอบแบ่งกลุ่ม

**อ้างอิง**
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดร้อยเอ็ด
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลสมุทรปราการ ซิตี้
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลบ้านบึง
ยูรินะ คุมาอิ

ยูรินะ คุมาอิ (Kumai Yurina; เกิด 3 กรกฎาคม ค.ศ. 1993) เป็นนักร้องเจป็อปและนางแบบแฟชั่นชาวญี่ปุ่น เธอเป็นสมาชิกของเบร์รีซ์โคโบ (ระงับกิจกรรมอย่างไม่มีกำหนด) และอดีตสมาชิกของ Hello! Project Kids สีประจำตัวของเธอคือสีเขียว
เกิดที่จังหวัดคานางาวะ ประเทศญี่ปุ่น หมู่โลหิตของเธอคือ B และส่วนสูงของเธอคือ 181 ซม. เธออยู่ในบริษัท UP-FRONT CREATE และ Tateoka Office

**ผลงานการแสดง**

**โทรทัศน์**
 Little Hospital (มกราคม – มีนาคม 2003, TV Tokyo)- |Musume Dokyu! (娘DOKYU!) (5 เมษายน 2005 – 18 พฤษภาคม 2005, TV Tokyo)- The Girls Live (17 มกราคม 2014 – , TV Tokyo)- King's Brunch (10 ตุลาคม 2015 – 27 มีนาคม 2021, TBS Television)- Ichiya Zuke (27 มีนาคม 2017 – มีนาคม 2018, TV Tokyo)- Kanaful TV (1 เมษายน 2018 – , TV Kanagawa)

**วิทยุ**
 Berryz Kobo Kiritsu! Rei! Chakuseki! (Berryz工房 起立!礼!着席!) (30 มีนาคม 2005 – 31 มีนาคม 2009)- Tsūkai! Berryz Ōkoku (3 กรกฎาคม 2009 – 30 มีนาคม 2012) (พิธีกรร่วม: Sugaya Risako และ Natsuyaki Miyabi)- BZS1422 (8 กรกฎาคม 2012 – 1 มีนาคม 2015, Radio Nippon) (พิธีกรร่วม: Chinami Tokunaga)

**โฆษณา**
 Japan meat information service center, J Beef “Oniku Sukisuki” (2003)- Base Ball Bear “(WHAT IS THE) LOVE & POP?” (2009)- Takashimaya “Spring All-Store Super Point Week” (2017)- Toyota U group “KINTO” (2019)

**ภาพยนตร์**
 Koinu Dan no Monogatari (2002, Toei)- Hotaru no Hoshi (ほたるの星) (2004, Kadokawa)- Ōsama Game (2011, BS-TBS) as Chiemi Honda

**ดีวีดีเดี่ยว**
 Photobook “Yurina” making DVD 〜Special edition〜 (20 ตุลาคม 2007, UP-FRONT WORKS)- Photobook “FLOWERAGE” making DVD 〜Special edition〜 (16 กันยายน 2009, UP-FRONT WORKS)- Photobook “KumaSpo!” making DVD 〜Special edition〜 (28 มกราคม 2011, UP-FRONT WORKS)- one day in autumn (22 ธันวาคม 2011, UP-FRONT WORKS)- Lily (18 เมษายน 2012, UP-FRONT WORKS)- brand new day (5 ตุลาคม 2013, UP-FRONT WORKS)

**อ้างอิง**

**แหล่งข้อมููลอื่น**
  Official Hello! Project profile- id=1626096
หมวดหมู่:นักร้องหญิงญี่ปุ่น
หมวดหมู่:บุคคลจากจังหวัดคานางาวะ
โจเซฟ โจสตาร์

โจเซฟ โจสตาร์  (ジョセフ・ジョースター; Joseph Joestar) เป็นตัวละครหลักจากมังงะและอนิเมะเรื่อง โจโจ้ ล่าข้ามศตวรรษ สร้างสรรค์โดยฮิโรฮิโกะ อารากิ ปรากฏตัวครั้งแรกในฐานะตัวเอกในเนื้อเรื่องภาคสอง กระแสสงคราม ในตอน "นิวยอร์กของโจโจ้" ภายหลังได้กลับมาปรากฏตัวในภาคสามของเรื่อง นักรบประกายดาว และภาคสี่ เพชรแท้ไม่มีวันสลาย 
หมวดหมู่:ตัวละครในโจโจ้ ล่าข้ามศตวรรษ
หมวดหมู่:ตัวละครในบันเทิงคดีที่มีความสามารถเกี่ยวกับไฟหรือความร้อน
หมวดหมู่:ตัวละครชายในอนิเมะและมังงะ
หมวดหมู่:ตัวละครที่เป็นนักล่าแวมไพร์
พิพิธภัณฑ์ศิริราชพิมุขสถาน

พิพิธภัณฑ์ศิริราชพิมุขสถาน เป็นพิพิธภัณฑ์ส่วนหนึ่งของโรงพยาบาลศิริราช ปิยมหาราชการุณย์ ตั้งอยู่ในแขวงศิริราช เขตบางกอกน้อย กรุงเทพมหานคร เดิมคือ สถานีรถไฟธนบุรี (หรือ บางกอกน้อย) ตั้งอยู่ในแขวงศิริราช เขตบางกอกน้อย กรุงเทพมหานคร เคยเป็นสถานีต้นทางแห่งแรกของทางรถไฟสายใต้

**ประวัติ**

**สถานีรถไฟ**

**บางกอกน้อย (หลังเก่า)**

**ธนบุรี (หลังใหม่)**
สถานีรถไฟธนบุรีได้รับการออกแบบโดยหม่อมเจ้าโวฒยากร วรวรรณ ก่อสร้างแล้วเสร็จในปี พ.ศ. 2493
เมื่อแรกนั้น ขบวนรถไฟสายใต้ทุกขบวน จะมีต้นทางปลายทางที่สถานีธนบุรีแห่งนี้ จนกระทั่งการก่อสร้างสะพานพระราม 6 ซึ่งถือเป็นสะพานข้ามแม่น้ำเจ้าพระยาแห่งแรก  สำเร็จ เป็นการเชื่อมทางรถไฟสายเหนือ/สายอีสาน และสายใต้เข้าด้วยกัน  รถไฟสายใต้จึงได้มีการเปลี่ยนต้นทาง-ปลายทางไปยังสถานีกรุงเทพบ้าง  แต่กระนั้น ก็ยังมีขบวนรถไฟสายใต้อีกหลายขบวน ที่มีต้นทางและปลายทางที่สถานีธนบุรี  ซึ่งในปัจจุบัน ขบวนรถที่มีต้นทางและปลายทางที่สถานีธนบุรี ประกอบด้วยขบวนรถธรรมดา 8 ขบวน ขบวนรถชานเมือง 2 ขบวน และรถเร็ว 2 ขบวน 
เดิมทีเดียวอาคารสถานีบางกอกน้อย (ชื่อเมื่อแรกตั้ง) มิใช่ตัวอาคารที่เห็นในปัจจุบัน ซึ่งอาคารดั้งเดิมของสถานีบางกอกน้อยนั้นเป็นอาคารชั้นเดียวตั้งอยู่ริมทางรถไฟ (ทางประธาน) ด้านทิศใต้ ไม่ได้อยู่ปลายรางอย่างเมื่อมีการก่อสร้างขึ้นมาใหม่ เมื่อครั้งสงครามโลกครั้งที่ 2 กองทัพญี่ปุ่นได้ตั้งกองบัญชาการขึ้นที่สถานีรถไฟบางกอกน้อย จากนั้นไม่นาน ฝ่ายสัมพันธมิตรได้ส่งเครื่องบินเข้ามาทิ้งระเบิดสถานีรถไฟบางกอกน้อยอย่างหนัก ตัวอาคารสถานีรถไฟบางกอกน้อยได้รับความเสียหายบางส่วน แต่ที่ทำการรับส่งสินค้าที่ตั้งอยู่บริเวณริมแม่น้ำเจ้าพระยาและคลังเก็บสินค้าริมคลองบางกอกน้อยถูกทิ้งระเบิดเสียหายทั้งหมด ต่อมาได้มีการก่อสร้างสถานีรถไฟบางกอกน้อยขึ้นมาใหม่ โดยรื้ออาคารสถานีเดิมออกไปพร้อมกับปรับปรุงและขยายย่านสถานีเดิม ตัวอาคารสถานีเป็นลักษณะอาคารสถาปัตยกรรมแบบใหม่ ซึ่งมีความโดดเด่น และสวยงามอย่างยิ่ง ตัวอาคารก่อสร้างจากอิฐสีแดง มีหอนาฬิกาตั้งตระหง่าน เห็นได้ชัดเจน และตั้งชื่ออย่างเป็นทางการว่า สถานีธนบุรี

**พิพิธภัณฑ์**
ปัจจุบัน การรถไฟแห่งประเทศไทยได้มอบที่ดินบริเวณสถานีธนบุรี ให้แก่คณะแพทยศาสตร์ศิริราชพยาบาล มหาวิทยาลัยมหิดล จำนวน 33 ไร่ เพื่อเป็นส่วนหนึ่งของโรงพยาบาลศิริราช ปิยมหาราชการุณย์ ทำให้ไม่มีการเดินรถไฟสายใต้จากสถานีธนบุรี ตั้งแต่วันที่ 4 ตุลาคม พ.ศ. 2546 โดยมีการเปลี่ยนต้นทาง-ปลายทางไปยัง "สถานีบางกอกน้อย" เป็นสถานีแห่งใหม่ ถัดออกไปราว 800 เมตร ซึ่งการรถไฟแห่งประเทศไทย ได้เคยจัดตั้งขึ้นไว้ก่อนหน้านี้ ถือเป็นสถานีชั้น 4 ต่อมาเมื่อเดือนมกราคม 2547 การรถไฟแห่งประเทศไทย ได้มีการเปลี่ยนชื่อสถานี "บางกอกน้อย" เป็น "ธนบุรี" ส่งผลให้สถานีรถไฟธนบุรี (ริมแม่น้ำเจ้าพระยา) กับสถานีรถไฟบางกอกน้อย (บริเวณบ้านเนิน) กลายเป็น สถานีรถไฟธนบุรี (เดิม) (ริมแม่น้ำเจ้าพระยา) และ สถานีรถไฟธนบุรี (บริเวณบ้านเนิน) ตามลำดับ

**ในวัฒนธรรมประชานิยม**
สถานีรถไฟธนบุรีเป็นสถานที่อ้างอิงถึงในวรรณกรรมเรื่อง คู่กรรม ประพันธ์โดยทมยันตี ด้วยเป็นฉากจบและสถานที่เสียชีวิตของโกโบริ พระเอกในเรื่อง

**ระเบียงภาพ**

**อ้างอิง**

**แหล่งข้อมูลอื่น**
  พิพิธภัณฑ์ศิริราชพิมุขสถาน - Google Arts & Culture-  พิพิธภัณฑ์ศิริราชพิมุขสถาน - พิพิธภัณฑ์และหอจดหมายเหตุ ณ มหาวิทยาลัยมหิดล
ธนบุรี
ธนบุรี
ศิริราชพิมุขสถาน
หมวดหมู่:โบราณสถานในเขตบางกอกน้อย
หมวดหมู่:สิ่งก่อสร้างริมแม่น้ำเจ้าพระยา
หมวดหมู่:คณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:สถานีขนส่งผู้โดยสารในเขตบางกอกน้อย
หมวดหมู่:สถานีรถไฟ สายใต้
พระเจ้าอู่ทอง

พระเจ้าอู่ทอง  เป็นคำที่ใช้เรียก ตำแหน่งพระมหากษัติย์หรือเจ้าผู้ครองเมืองอู่ทองของแคว้นลพบุรีสุพรรณภูมิ เช่นเดียวกับคำว่าพระร่วงเจ้า ของอาณาจักรสุโขทัย และพระเจ้าศรีธรรมาโศกราชแห่งอาณาจักรศรีธรรมโศกราช
พระเจ้าอู่ทอง สามารถหมายถึง....- พระเจ้าอู่ทอง แห่งอาณาจักรละโว้-อโยธยา (เพชรบุรี ไม่ทราบปี - พ.ศ. 1748; อโยธยา:พ.ศ. 1748 - 1796) พระราชบิดาใน เจ้าสาม (ผู้ครองแคว้นเพชรบุรี)- สมเด็จพระรามาธิบดีที่ 1 (พระเจ้าอู่ทอง)ต้นราชวงศ์อู่ทอง ผู้สถาปนากรุงศรีอยุธยา (เพชรบุรี: หลัง พ.ศ. 1868 - 1887; อโยธยา: พ.ศ. 1887 - 1893; กรุงศรีอยุธยา: พ.ศ. 1893 - 1912)- พระยาอู่ทอง เป็นเจ้าเมืองผู้ปกครองเมืองอู่ทอง เมืองหลวงของแคว้นสุพรรณภูมิ แต่เป็นตำแหน่งผู้ปกครองที่ไม่ได้สืบเชื้อสายมาจากราชสกุลหรือเชื้อพระวงศ์จากราชวงศ์ใด- ตำนานพระเจ้าอู่ทอง
ท่าอากาศยานลำปาง

ท่าอากาศยานลำปาง หรือ สนามบินลำปาง  (Lampang Airport) สนามบินตั้งอยู่ที่ อำเภอเมืองลำปาง จังหวัดลำปาง มีอาคารผู้โดยสารหนึ่งหลัง รองรับเครื่องบินโบอิ้ง 737 หรือ เครื่องบินที่มีขนาดเล็กกว่านั้น

**สถานที่ตั้ง**
ท่าอากาศยานลำปาง ตั้งอยู่เลขที่ 175 ถนนสนามบิน 1 ตำบลพระบาท อำเภอเมือง จังหวัดลำปาง มีพื้นที่ทั้งหมด 509 ไร่ 72 ตารางวา อยู่สูงกว่าระดับน้ำทะเล 809 ฟุต หรือ 247 เมตร มีพิกัดทางภูมิศาสตร์ ณ ละติจูดที่ 18 องศา 16 ลิปดา 22 ฟิลิปดาเหนือ ลองติจูดที่ 99 องศา 30 ลิปดา 24 ฟิลิปดาตะวันออก  

**ประวัติท่าอากาศยานลำปาง**

**ทางวิ่ง ทางขับ และลานจอดอากาศยาน**
 ทางวิ่ง (Runway) จำนวน 1 เส้น พื้นผิวแอสฟัลท์ติกคอนกรีต ยาว 1,971 เมตร กว้าง 45 เมตร รับน้ำหนักได้ 64 ตัน และทางวิ่งเผื่อข้างละ 60 เมตร ท่าอากาศยานลำปางมีแผนขยายความยาวทางวิ่งจาก 1,971 เมตร (6,470 ฟุต) เป็น 2,150–2,200 เมตร (7,050–7,220 ฟุต) และเพิ่มลานจอดเครื่องบินจาก 3 ช่องเป็น 5 ช่อง (ปีงบประมาณ 2559)- ทางขับ (Taxiway) ทางขับใช้ร่วมกับทางวิ่ง พื้นผิวแอสฟัลท์ติกคอนกรีต- ลานจอด ขนาด 60 x 250 เมตร สามารถจอดเครื่องบินขนาด โบอิ้ง 737-400 ได้ 3 ลำ และเฮลิคอปเตอร์ได้ 7 ลำ ในเวลาเดียวกัน

**อาคาร**
ห้องรับรองผู้โดยสารขาออก- หอบังคับการบิน - ระบบวิทยุช่วยการเดินอากาศ (NDB, VOR / DME, ILS) - โรงเครื่องยนต์ระบบไฟฟ้าสนามบิน (Air Field Lighting) - ระบบไฟฟ้าสนามบิน (PAPI, APP LIGHT. R/W T/W LIGHT) - โรงเครื่องยนต์กำเนิดไฟฟ้าสำรอง - อาคารดับเพลิงและหน่วยกู้ภัย - อาคารที่ทำการ 2 ชั้น 1 หลัง   - ห้องพักผู้โดยสารขาเข้า รองรับผู้โดยสารได้ 120 คน พร้อมติดตั้งระบบสายพานลำเลียง   - ห้องผู้โดยสารขาออก รองรับผู้โดยสารได้ 250 คน พร้อมติดตั้งเครื่อง X-Ray 2  เครื่อง เครื่อง Walk Through 1 เครื่อง และ Hand Scanner 2 อัน   - เคาน์เตอร์เช็คอิน 8  เคาน์เตอร์   - ห้องรับรองพิเศษ (VIP) 2 ห้อง   - พื้นที่ร้านค้าให้เช่า   - โทรศัพท์สาธารณะทางไกล จำนวน 1 เครื่อง   - ลานจอดรถยนต์ สำหรับผู้โดยสาร และผู้ใช้สนามบิน จอดรถได้ประมาณ 75 คัน  - อาคารบ้านพักเจ้าหน้าที่ พร้อมสาธารณูปโภคต่าง ๆ ไฟฟ้า น้ำประปา โทรศัพท์

**สายการบิน**
ท่าอากาศยานลำปางได้เปิดเส้นทางการบินภายในประเทศ โดยเปิดให้บริการอยู่ 2 สายการบิน ดังนี้- บางกอกแอร์เวย์ส (Bangkok Airways)- ไทยแอร์เอเชีย (Thai AirAsia) (เริ่มบิน 1 ตุลาคม 2567)

**ตารางการบิน**
สายการบินบางกอกแอร์เวย์

**เส้นทางสู่แม่ฮ่องสอน**
ให้บริการตั้งแต่สิงหาคม 2566 เป็นต้นไป ในวันจันทร์ พุธ ศุกร์ 
ตารางบินประจำเดือนสิงหาคม 2566- ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินบางกอกแอร์เวย์โดยตรง
สายการบินไทยแอร์เอเชีย
เริ่มให้บริการตั้งแต่ 1 ตุลาคม 2567–29 มีนาคม 2568- ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินไทยแอร์เอเชีย หรือแอปพลิเคชั่น AirAsia Move
สายการบินนกแอร์ (หยุดให้บริการชั่วคราว)
ปัจจุบัน เดือนเมษายน 2566 สายการบินนกแอร์หยุดให้บริการตั้งแต่วันที่ 20 เมษายน 2566 เป็นต้นไป  - ตารางเวลาสายการบินอาจมีการเปลี่ยนแปลง, สามารถตรวจเช็คเวลาได้จากเว็บไซต์ของสายการบินนกแอร์โดยตรง

**ข้อมูลการจราจรทางอากาศของแต่ละปี**

**ดูเพิ่ม**
 รายชื่อท่าอากาศยานในประเทศไทย

**อ้างอิง**

**แหล่งข้อมูลอื่น**
 ท่าอากาศยานลำปาง
ลำปาง
ลำปาง
หมวดหมู่:โครงสร้างพื้นฐานด้านการขนส่งในจังหวัดลำปาง
หมวดหมู่:สิ่งก่อสร้างในอำเภอเมืองลำปาง
หมวดหมู่:ท่าอากาศยานที่ก่อตั้งในปี พ.ศ. 2466
ท่าอากาศยานร้อยเอ็ด

ท่าอากาศยานร้อยเอ็ด หรือ สนามบินร้อยเอ็ด (Roi Et Airport) ตั้งอยู่เลขที่ 135 หมู่ 2 ถนนร้อยเอ็ด-โพนทอง (ทางหลวงหมายเลข 2044) ตำบลหนองพอก อำเภอธวัชบุรี จังหวัดร้อยเอ็ด ห่างจากตัวเมืองประมาณ 11 กิโลเมตร เป็นท่าอากาศยานในสังกัดกรมท่าอากาศยาน กระทรวงคมนาคม ประกอบด้วยอาคารที่พักผู้โดยสารขนาด 3,013 ตารางเมตร ประตูผู้โดยสารขาเข้าและขาออกอยู่ชั้นเดียวกัน  ทางวิ่ง (รันเวย์) 45 x 2,100 เมตร ลานจอดเครื่องบินขนาด 85 x 324 เมตร ซึ่งรองรับเครื่องบินขนาดโบอิ้ง 737 ได้ 2 เครื่อง หรือเครื่องบินขนาดเล็ก ATR 72- ได้ 2 เครื่อง หรือ เฮลิคอปเตอร์ 4 เครื่อง เป็นท่าอากาศยานที่ให้บริการประชาชนในพื้นที่จังหวัดร้อยเอ็ด กาฬสินธุ์ มหาสารคาม ยโสธร และมุกดาหาร  
ในปี พ.ศ. 2558 มีสายการบินที่ให้บริการ 2 สายการบิน คือ สายการบินนกแอร์ ให้บริการวันละ 3 เที่ยวบิน (ช่วงเช้า ช่วงกลางวัน และช่วงดึก) และสายการบินไทยแอร์เอเชีย ได้เปิดเที่ยวบินดอนเมือง-ร้อยเอ็ด ในวันที่ 9 กุมภาพันธ์ พ.ศ. 2558 โดยใช้เครื่องบินแอร์บัส เอ 320 ความจุ 180 ที่นั่ง มาทำการบินช่วงเช้าและในช่วงเย็น และในปีเดียวกันนั้นเอง สนามบินร้อยเอ็ดเป็นท่าอากาศยานที่เติบโตมากเป็นอันดับ 3 ของประเทศไทย มียอดผู้โดยสารรวม 284,667 คน เพิ่มขึ้นจากปีที่แล้ว 307%

** ประวัติ**
เดิมจังหวัดร้อยเอ็ด มีสนามบินทหารซึ่งอยู่ในความดูแลของกองทัพบก สร้างเมื่อปี 2464 มีทางวิ่งกว้าง 30 เมตร ยาว 800 เมตร ผิวทางวิ่งเป็นลูกรัง ทิศทางของทางวิ่ง N 10 W . ตั้งอยู่ในเขตอำเภอเมือง ทางด้านทิศตะวันตกเฉียงเหนือ มีปลายทางวิ่งห่างจากเขตชุมชนประมาณ 150 เมตรไม่สามารถพัฒนาให้เป็นสนามบินพาณิชย์ได้ เนื่องจากอยู่ใกล้เมืองมากเกินไป สถานที่คับแคบและมีตึกสูง จากแผนพัฒนาสนามบินภูมิภาคกรมการขนส่งทางอากาศ (พ.ศ. 2530 – 2540) ได้สำรวจพบว่าภาคตะวันออกเฉียงเหนือ บริเวณจังหวัดร้อยเอ็ด กาฬสินธุ์ มหาสารคาม ยโสธร และมุกดาหาร ยังไม่ได้รับความสะดวกในการใช้บริการทางด้านการบินพาณิชย์ โดยเฉพาะจังหวัดร้อยเอ็ดมีสภาพทางภูมิศาสตร์ และโครงข่ายการคมนาคมทางบกเชื่อมกับจังหวัดใกล้เคียงจังหวัดดังกล่าวข้างต้น มีศักยภาพและปริมาณจราจรเพียงพอที่จะพัฒนาให้มีสนามบินพาณิชย์เพื่ออำนวย ความสะดวกในการเดินทางของประชาชนได้ และหากมีสนามบินพาณิชย์ที่จังหวัดร้อยเอ็ด ก็จะมีพื้นที่บริการของสนามบินครอบคลุมจังหวัดใกล้เคียงถึง 4 จังหวัด ดังนั้น คณะรัฐมนตรีจึงมีมติเห็นชอบในหลักการให้ก่อสร้างท่าอากาศยานร้อยเอ็ด ตามที่กระทรวงคมนาคมเสนอ เมื่อวันที่ 13 พฤษภาคม พ.ศ. 2532

**ข้อมูลท่าอากาศยาน**
 อาคารผู้โดยสารขนาดพื้นที่ใช้สอยรวม 3,500 ตารางเมตร รองรับผู้โดยสารได้ 300 คนต่อชั่วโมง ท่าอากาศยานรองรับผู้โดยสารได้ 2,400 คนต่อวัน- ลานจอดรถยนต์รองรับได้จำนวน 160 คัน- ทางวิ่งขนาดกว้าง 45 เมตร ยาว 2,100 เมตร- ลานจอดเครื่องบิน ขนาดกว้าง 85 เมตร ยาว 324 เมตร

**รายชื่อสายการบินที่ทำการบิน**

**สายการบินที่เคยทำการบิน**

**ดูเพิ่ม**
รายชื่อท่าอากาศยานในประเทศไทย

**อ้างอิง**
  Aviationdate=2016-04-13 
ร้อยเอ็ด
ร้อยเอ็ด
หมวดหมู่:โครงสร้างพื้นฐานด้านการขนส่งในจังหวัดร้อยเอ็ด
หมวดหมู่:สิ่งก่อสร้างในอำเภอธวัชบุรี
ร
วิกิพีเดีย:เขียนงานอย่างไรให้เป็นกลาง

เขียนงานอย่างไรให้เป็นกลาง อธิบายถึงหลักการคร่าว ๆ ในการเขียนงานในวิกิพีเดียให้มีความเป็นกลาง และไม่ใช่การโฆษณา
หลักการเขียนงานให้เป็นกลาง- เนื้อหาในจุดที่น่าสงสัย ต้องมีแหล่งอ้างอิงที่มาเสมอ เพื่อให้ทราบว่าผู้เขียนไม่ได้แต่งเรื่องขึ้นเอง แหล่งที่มาต้องมีความน่าเชื่อถือและตรวจสอบได้ทุกเวลา- ใช้ภาษากลาง ไม่เน้นไปทางโจมตี กล่าวหา ยกย่อง ส่งเสริม ไม่เขียนเนื้อหาต่อต้านสิ่งหนึ่ง หรือสนับสนุนสิ่งหนึ่งอย่างชัดเจน ไม่กล่าวว่าสิ่งใดดีที่สุดหรือเลวที่สุด- ยกมุมมองและข้อเท็จจริง ข้อดีและข้อเสีย ของทั้งสองข้างหรือหลายข้างวางไว้เคียงกัน ในน้ำหนักพอดีกัน หากมีมุมมองข้างเดียวจะไม่สามารถเป็นกลางได้- ไม่ควรสรุปความด้วยเหตุผลหรือพฤติการณ์เฉพาะที่เลือกมาเป็นตัวอย่าง เนื่องจากผู้เขียนอาจเลือกตัวอย่างมาเฉพาะที่ตรงกับความคิดความเชื่อของตนเท่านั้น- ไม่ใส่ความเห็นของผู้เขียนเองลงในบทความ ไม่ว่าจะเป็นเรื่องใด ๆ เช่นการตั้งข้อสงสัย การตั้งแง่ การสรุป การวิจารณ์

**ตัวอย่าง**

**ดูเพิ่ม**
 วิกิพีเดีย:มุมมองที่เป็นกลาง
หมวดหมู่:แนวปฏิบัติวิกิพีเดีย